
Emfaza sărăntocului slugarnic... 

Data: 6 martie 2024 

Zilele astea vin în Bucureşti ştabii Partidului Popular European ca să îşi etaleze aroganţa şi ca să îşi desemneze „noul” spitzenkandidat la 
funcţia de preşedinte al Comisiei Europene, în persoana onestei şi eficientei Ursula von der Leyen. Popularii Europeni, sub înţeleapta 


politică a abstinentului şi non-grăsanului Franz Timmermans, fost agent secret olandez cu atribuţii privind Uniunea Sovietică, sunt cei 


care ay ţinut România sub monitorizarea „Mecanismului de Cooperare şi Verificare” timp de 13 ani, cu zece ani mai mult decât prevedea 


Actul de Aderare. Ratingul de ţară şi atitudinea investitorilor au fost artificial dezavantajoase pentru România — 
devenită, între timp, o colonie economică a corporațiilor şi un spaţiu public ocupat de quango (agenţiile 
serviciilor secrete botezate oenge). Tot popularii europeni ne-au ţinut în anticamera saţiului de „liberă” 
circulaţie Schengen — şi au de gând dă ne mai ţină şase ani. Franz Timmermans este şi autorul politic al Green 
Deal, programul de terorism ecologic care tinde la emisii zero de codoi până în 2050. Industria şi, în general, 


economia europeană, au căzut într-un asemenea hal încât în 2023 mai reprezenta doar 14,5procente din PIB — 


ul global. În 2028, cu Ursula la cârmă, UE va cădea la 13,5 la sută. În 1990 reprezenta 23,5 la sută... 


Cu seria de sancţiuni contra Rusiei — „soluţia” de tip autogol a Ursulei, care determină umflarea economiei ruseşti şi întărirea armatei 
agresoare, în tandem cu degradarea rapidă a economiei UE, bazată iresponsabil pe resurse ieftine ruseşti şi afaceri bănoase cu oligarhii — 
putem fi siguri că degradarea şi ruina naţiunilor europene vor fi şi mai dezastruoase. Să vrei un imperiu construit pe ruina naţiunilor şi a 
popoarelor şi aflat în război perpetuu — ăsta da proiect politic... Să reamintesc că România va fi nevoită să cheltuiască 1.900.000.000.000 
de euro (de cinci ori PIB — ul actual) pentru acest proiect nebunesc numit afacere verde? Să reamintesc că UE este responsabilă de 6,7 la 
sută din emisiile de codoi planetare, în timp ce China generează 30 la sută şi nu are planuri de dezindustrializare, ci dimpotrivă? Cum faci 
ca UE să aibă mai mult cer senin şi ierni cu zăpadă? Suspenzi principiile termodinamicii, muţi norii, reorientezi vânturile — valurile? Iar 
spitzenkandidatul Ursula este responsabilul direct pentru toata nebunia afacerii măsluite cu serurile de „imunizare” care ne-au costat 78 
de miliarde de euro. A „negociat” contractul pe sms. Un contract de care nu ştim nici acum nimic, de parcă ar fi Manuscrisele de la Marea 
Moartă... nu ştim nici ce conţin sms-urile, că-s atât de confidenţiale de nu le ştie (şi nu le vrea) nici Kovesi, şefa EPPO... Pe baza acestui 
contract, populaţia de 460 de milioane de europeni ai UE ar fi urmat să se injecteze de minim 8 ori fiecare... Tot acest contract a dus la 
furtul unui miliard de euro în România (o zice DNA, iar nu eu), plus un proces cu Pfizer, pe 550 milioane euro, pe care Statul român se 


străduieşte să îl piardă, ca să nu o dea în vileag pe Ursula. 


Era să uit: politicile publice în plandemie au cauzat imense alte prejudicii, numărate cu trilioanele. Macron a numit aceste eforturi de a 
scăpa lumea ce o răceală cauzată de un virus scăpat dintr-un laborator chinez operat în ascuns de americani şi francezi „quoi qu'il en 
qoute” — oricât ar costa. Şi a costat trilioane. Ce-a adus ca „medicament” Ursula? Un fel ce ajutor de înmormântare, denumit pompos 
program de redresare şi reziliență. PNRR...Şi, peste toate astea, România de la tv şi din presa miluită va face o mare sărbătoare din 
venirea în ţară a împăratului şi a adepților săi, ursulienii... Iar priveliştea cea mai „plăcută” va fi oferită de gazde, vulpile cu covrigi de 
Buzău în coadă, care vor încremeni patru zile în poziţia ghiocel, cu zâmbetul cel mai mieros pe faţă şi cu emfaza sărăntocului slugarnic 
băgat în seamă de dregătorii metropolei imperiale... Ne le vom zice ursulieni, că nu au faţă nici de birocraţi bruxellezi şi nici nume sau 


număr în agenda Ursulei. Le vom spune micii ursulişti. Sau, şi mai bine, ursulăţei. 

